Галоўны офіс *Volvo Personvagnar AB*, Гётэбарг.
**Volvo Personvagnar AB** або **Volvo Car Corporation** (у ЗША) — шведская аўтамабілебудаўнічая кампанія, вытворца аўтамабіляў маркі «Вольва». Штаб-кватэра — у горадзе Гётэбарг, Швецыя. У перакладзе з латыні «volvo» азначае «я кручуся» або «я качуся».

Раней Volvo Personvagnar ўваходзіла ў канцэрн «Volvo». C 2010 года кампанія належыць холдынгу «Zhejiang Geely».

Гісторыя
--------

Густаў Ларсан і Асар Габрыелсан
Заснавана ў 1927 годзе Асарам Габрыелсанам (шведск.: Assar Gabrielsson) і Густавам Ларсанам (шведск.: Gustaf Larson) як даччына фірма па зборцы аўтамабіляў шведскага падшыпнікавага канцэрна «SKF».

У 1924 годзе Густаў Ларсан і Асар Габрыелсан за абедам у рэстаране «Sturehof» (Стакгольм) прынялі рашэнне стварыць аўтамабіль. Кампаньёны працавалі над такім аўтамабілем, які быў бы прыдатны да выкарыстання ў дарожных і кліматычных умовах Швецыі.

На яго стварэнне ў Ларсана і Габрыэльсана сышло 3 гады. Фінансавую падтрымку партнёрам аказала кампанія «SKF».

У 1935 годзе Volvo здабывае поўную незалежнасць ад SKF.

З 1979 года супрацоўнічае з французскай аўтамабільнай кампаніяй «Рэно».

Бяспека
-------

Брэнд Volvo робіць у сваёй рэкламе адмысловы ўпор на бяспеку аўтамабіляў гэтай маркі, як актыўную, так і пасіўную.

Так першы ў свеце трохкропкавы рэмень бяспекі з’явіўся ў 1958 годзе ў аўтамабілях Volvo.

У 1964 годзе — першае ў свеце дзіцячае крэсла, звернутае супраць ходу руху.

Пры распрацоўцы сямейства аўтамабіляў 240/260 ўлічваліся жорсткія патрабаванні да бяспекі. Гэтак жорсткія, што гэты аўтамабіль выкарыстоўваўся урадам ЗША ў якасці эталона пры распрацоўцы патрабаванняў да бяспекі.

У 1995 годзе Вольва былі першымі, хто стаў ўсталёўваць бакавыя падушкі бяспекі. Яны сталі часткай базавай камплектацыі на ўсіх мадэлях.

У 2004 годзе Вольва прадставіла сістэму «BLIS». Гэтая сістэма апавяшчае кіроўцу аб транспартных сродках, якія знаходзяцца ў «сляпой зоне».

Уласнікі і кіраўніцтва
----------------------

З 1999 Volvo знаходзіцца пад кантролем Ford Motor Company. Капіталізацыя на Стакгольмскай фондавай біржы — 256,86 млрд швецкіх крон ($37,91 млрд).

Галоўны кіраўнік — Фрэдрык Арп (*Fredrik Arp*).

Дзейнасць
---------

Адзін з найбольшых у свеце вытворцаў рухавікоў для суднаў, у Заходняй Еўропе — грузавых аўтамабіляў вялікай грузапад’ёмнасці, аўтобусных шасі і будаўнічых машын. Вырабляе таксама авіяцыйныя маторы, абсталяванне для суднаў і сувязі, харчовую, харчасмакавую і біятэхналагічную прадукцыю.

У склад гурта ўваходзяць наступныя падраздзяленні:

* «Volvo Trucks» (выпускае грузавыя аўтамабілі)
* «Mack Trucks»
* «Renault Trucks»
* «Volvo Buses»
* «Volvo Construction Equipment»
* «Volvo Penta»
* «Volvo Aero»
* «Volvo Financial Services»

У 2006 годзе кампаніяй было прададзена 219 931 грузавых аўтамабіляў.

Выручка гурта ў 2006 годзе — 248 млрд швецкіх крон ($36,24 млрд), чысты прыбытак — 16,32 млрд крон ($2,38 млрд).

Галоўныя цэнтры вытворчасці: Гётэбарг, Удэвала і Кальмар у Швецыі, Гент у Бельгіі, Борн (правінцыя Лімбург) у Нідэрландах, Галіфакс у Канадзе.

Галерэя
-------

* Volvo PV4 - 4-дзверны седан 1927 годаVolvo PV4 - 4-дзверны седан 1927 года
* Volvo 850 estate 1994 годаVolvo 850 estate 1994 года
* Volvo S80 2002 годаVolvo S80 2002 года
* Volvo S80 2006 годаVolvo S80 2006 года
* Volvo S80 2006 годаVolvo S80 2006 года

Літаратура
----------

* Беларуская энцыклапедыя: У 18 т. Т.4: Варанецкі — Гальфстрым / Рэдкал.: Г. П. Пашкоў і інш. — Мн.: БелЭн, 1997. — Т. 4. — 480 с. — 10 000 экз. — ISBN 985-11-0090-0

Спасылкі
--------

* Афіцыйны сайт кампаніі

Гл. таксама
-----------

* Volvo ÖV4
* Volvo PV444

Зноскі
------


| Маркі аўтамабіляў |
| --- |
| 
Abarth • Acura • Alfa Romeo • Aston Martin • Audi • Bentley • BMW • Brilliance • Buick • Bugatti • BYD • Cadillac • ChangFeng • Chery • Chevrolet • Citroen • Chrysler • Dacia • Dadi • Daihatsu • Daewoo • Dodge • FAW • Ferrari • Fiat • Ford • Geely • GMC • Great Wall • Hafey • Honda • Holden • Hummer • Hyundai • Iran Khodro • Infiniti • Isuzu • Jac • Jaguar • Jeep • Kia • Lamborghini • Lancia • Land Rover • Lexus • Lincoln • Lotus • Maruti • Maserati • Maybach • Mazda • Mercedes-Benz • Mercury • Mini • Mitsubishi • Nissan • Opel • Peugeot • Pagani • Pontiac • Porsche • Renault • Rolls-Royce • Saab • Samsung • Saturn • Scion • Seat • ShuangHuan • Škoda • Smart • Spyker • SsangYong • Subaru • Suzuki • Tata • Toyota • Vauxhall • Volkswagen • Volvo • ZX • ГАЗ • Лада • УАЗ
 |


|  |  |
| --- | --- |
| ⚙️   У сацыяльных сетках | Facebook (англ.) · Facebook (англ.) · Facebook (ням.) · LinkedIn (англ.) · Sina Weibo · Твітэр (англ.) · Твітэр (англ.) · Твітэр (ням.) |
| Фота, відэа і аўдыё | Instagram (англ.) · Instagram (англ.) · Instagram (ням.) · Car Corporation Sweden Vimeo · YouTube (англ.) · YouTube (англ.) · YouTube (ням.) |
| Слоўнікі і энцыклапедыі | Вялікая нарвежская |
| Нарматыўны кантроль | ISNI: 0000 0001 0529 7315 · NKC: ph250804 · VIAF: 168406992 |